Die wêreld in foto’s – 6 Maart 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ’n Werker maak Dinsdag tradisionele uitgeholde noedels by ’n noedel-maatskappy in Suiyang in die Guizhou-provinsie in die suidweste van China. Suiyang se tradisionele uitgeholde noedels is in ŉ winsgewende onderneming omskep wat help om die plaaslike indiensnemingskoers en persoonlike inkomste te verhoog. (Foto: Ou Dongqu, Xinhua) Afgevaardigdes van Sjanghai tydens die eerste sessie van die 13de nasionale volksvergadering in Beijing, China. Dié vergadering is vir die media oopgestel. (Foto: Jin Liwang, Xinhua) Toeriste stap oor die Middeleeuse Charles-brug terwyl sneeu in Praag in die Tjeggiese Republiek val. (Foto: Petr David Josek, AP) ’n Fotograaf neem foto’s van ’n pasgetroude paartjie voor die Nyatapole-tempel in Bhaktapur, Nepal. Dié stad is een van dié wat die ergste getref is deur ŉ aardbewing op 25 April 2015. Talle mense is dood en honderde huise en kulturele erfenisgebiede is tydens dié ramp verwoes. (Foto: Niranjan Shrestha, AP) Modelle vertoon Dinsdag skeppings deur die modehuis Chanel se pasklaar 2018/2019-winterreeks in Parys, Frankryk. (Foto: Thibault Camus, AP)